**Ministru kabineta noteikumu** **projekta "Grozījumi Ministru kabineta 2009.gada 22.septembra noteikumos Nr.1094 "Noteikumi par darbības programmas "Uzņēmējdarbība un inovācijas" papildinājuma 2.1.1.2.aktivitāti "Atbalsts starptautiskās sadarbības projektiem zinātnē un tehnoloģijās (EUREKA, 7.ietvara programma un citi)""" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts "Grozījumi Ministru kabineta 2009.gada 22.septembra noteikumos Nr.1094 "Noteikumi par darbības programmas "Uzņēmējdarbība un inovācijas" papildinājuma 2.1.1.2.aktivitāti "Atbalsts starptautiskās sadarbības projektiem zinātnē un tehnoloģijās (EUREKA, 7.ietvara programma un citi)""" (turpmāk – noteikumu projekts) sagatavots saskaņā ar:1) Eiropas Savienības struktūrfondu un Kohēzijas fonda vadības likuma 18.panta 10.punktu;2) MK 2014.gada 17.jūnija sēdes protokollēmuma (prot. Nr.33 60.§) 4.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar MK 2014.gada 17.jūnija sēdes protokollēmuma (prot. Nr.33 60.§) 4.punktu Izglītības un zinātnes ministrijai līdz 2014.gada 1.augustam jāizstrādā un noteiktā kārtībā jāiesniedz MK grozījumi MK noteikumos Nr.1094 „Noteikumi par darbības programmas „Uzņēmējdarbība un inovācijas” papildinājuma 2.1.1.2.aktivitāti „Atbalsts starptautiskās sadarbības projektiem zinātnē un tehnoloģijās (EUREKA, 7.Ietvara programma un citi)”” (turpmāk – MK noteikumi Nr.1094), palielinot pieejamā publiskā finansējuma apmēru par 1 000 000 *euro*, vai jāizstrādā jaunus MK noteikumus par 2.1.1.2.aktivitātes „Atbalsts starptautiskās sadarbības projektiem zinātnē un tehnoloģijās (EUREKA, 7.Ietvara programma un citi)” (turpmāk – 2.1.1.2.aktivitāte) otrās projektu iesniegumu atlases kārtas īstenošanu.  Izglītības un zinātnes ministrija ir izstrādājusi jaunus MK noteikumus par 2.1.1.2.aktivitātes otrās projektu iesniegumu atlases kārtas īstenošanu, attiecīgi arī ir jāveic grozījumi MK noteikumos Nr.1094, paredzot, ka tie attiecas uz 2.1.1.2.aktivitātes pirmo projektu iesniegumu atlases kārtu. Ar MK 2014.gada 20.jūnija rīkojumu Nr.315 ir pieņemti grozījumi darbības programmas „Uzņēmējdarbība un inovācijas” papildinājumā, kas attiecībā uz 2.1.1.2.aktivitāti precizē nosaukumu, pieejamo finansējumu, kā arī papildina aktivitātes aprakstu ar otrajai projektu iesniegumu atlases kārtai noteikto mērķi, atbalsta veidu, mērķa grupu, finansējuma saņēmējiem, projekta minimālajām un maksimālajām attiecināmajām izmaksām. Saskaņā ar 2014.gada 15.jūlijā MK izskatītajiem grozījumiem darbības programmas „Uzņēmējdarbība un inovācijas” papildinājumā (MK 2014.gada 29.jūlija rīkojums Nr.381) 2.1.1.2.aktivitātei kopējais pieejamais publiskais finansējums, ko veido Eiropas Reģionālās attīstības fonda (turpmāk – ERAF) finansējums, ir palielināts par 1 000 000 *euro,* (pārdalīts no 2.1.1.1.aktivitātes „Atbalsts zinātnei un pētniecībai”) un šobrīd veido kopējo ERAF finansējumu 7 108 127 *euro* apmērā. 2.1.1.2.aktivitātes pirmās projektu iesniegumu atlases kārtas ietvaros līdz 2013.gada 31.decembrim noslēdzās 20 projektu faktiskā īstenošana par ERAF finansējumu 4 951 914,44 *euro* apmērā. Ņemot vērā augstāk minēto 2.1.1.2.aktivitātes pirmās projektu iesniegumu atlases kārtas ietvaros pieejamais ERAF finansējums ir noteikts 4 951 915 *euro* apmērā, savukārt 2.1.1.2.aktivitātes otrās projektu iesniegumu atlases kārtas ietvaros pieejamais ERAF finansējums - 2 156 212 *euro* apmērā.Noteikumu projekts neparedz grozījumu veikšanu MK noteikumu Nr.1094 1.pielikumā (Eiropas Reģionālās attīstības fonda projekta iesnieguma veidlapa), 2.pielikumā (Sadarbības partnera apliecinājums par dalību projekta īstenošanā) un 4.pielikumā (Projekta iesnieguma vērtēšanas kritēriji) attiecībā uz MK noteikumu Nr.1094 nosaukuma precizēšanu, ņemot vērā, ka 2.1.1.2.aktivitātes pirmās projektu iesniegumu atlases kārtas ietvaros projektu īstenošana līdz 2013.gada 31.decembrim ir noslēgusies.  Ievērojot iepriekš minēto, noteikumu projekts paredz precizēt:1. MK noteikumu Nr.1094 nosaukumu saskaņā ar pieņemtajiem grozījumiem darbības programmas „Uzņēmējdarbība un inovācijas” papildinājumā (MK 2014.gada 20.jūnija rīkojums Nr.315) un paredzot, ka MK noteikumi Nr.1094 attiecas uz 2.1.1.2.aktivitātes pirmo projektu iesniegumu atlases kārtu;
2. 2.1.1.2.aktivitātes pirmajai projektu iesniegumu atlases kārtai pieejamā ERAF finansējuma apmēru;
3. MK noteikumos Nr.1094 tos punktus (10.punkts, 23.1.apakšpnkts, 24.punkts, 25.1.apakšpunkts, 42.punkts), kas atsaucās uz vairākām projektu iesniegumu atlases kārtām.
 |
| 3. | Projekta izstrādē iesaistītās institūcijas | Noteikumu projektu izstrādāja Izglītības un zinātnes ministrija.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zinātniskās institūcijas (zinātniskie institūti, augstskolas, kā arī citas institūcijas, kuru statūtos un nolikumos ir paredzēta zinātniskā darbība), kuras ir reģistrētas zinātnisko institūciju reģistrā, valsts pārvaldes iestādes, kas piedalās ES pētniecības un tehnoloģiju attīstības programmu konkursos, zinātnē un pētniecībā nodarbinātais personāls. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti |  MK noteikumi par 2.1.1.2.aktivitātes otrās projektu iesniegumu atlases kārtas īstenošanu. |
| 2. | Atbildīgā institūcija |  Izglītības un zinātnes ministrija |
| 3. | Cita informācija |  MK noteikumi par 2.1.1.2.aktivitātes otrās projektu iesniegumu atlases kārtas īstenošanu tiks virzīti iesniegšanai MK sēdē vienlaikus ar noteikumu projektu. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas. Noteikumu projekta izpilde neietekmēs institūcijas cilvēkresursus. |
| 3. | Cita informācija | Nav |

**Anotācijas III, V un VI sadaļa – noteikumu projekts šīs jomas neskar.**

Izglītības un zinātnes ministre                                                         I.Druviete

 Vīza: Valsts sekretāre S.Liepiņa

05.09.2014. 10:30

799

I.Kalva

67047941, inese.kalva@izm.gov.lv